# Александр Гинцбург

Александр Леонидович Гинцбург (1951 елның 10 ноябре, Мәскәү) — совет һәм Россия микробиологы, Н. Ф. Гамалеи исемендәге НИЦЭМ директоры (1997 елдан), РМФА академигы (2004), РФА академигы (2013). Фән һәм технологияләр өлкәсендә Россия Федерациясе Дәүләт премиясе лауреаты (2020).

# Александр Гинцбург
## Тормыш юлы

Александр Гинцбург 1951 елның 10 ноябрендә туган.
1974 елда Мәскәү дәүләт университетының биология факультетын (укырга кергәндә — биология-туфрак факультеты), вирусология кафедрасын тәмамлый.
Университетны тәмамлаганнан соң 7 ел дәвамында Курчатов исемендәге Атом энергиясе институтының (Мәскәү) биология бүлегендә молекуляр генетик Р. Б. Хесин- Лурье җитәкчелегендә эшли.
1981 елда сәнәгать микроорганизмнарының генетикасы һәм селекциясе Бөтенсоюз фәнни-тикшеренү институтында «Транскрипция терминация факторын үзгәртә торган Escherichia coli мутацияләренең җөп Т-фаглар үсешенә йогынтысы» темасы буенча биология фәннәре кандидаты гыйльми дәрәҗәсенә диссертация яклый.
1982 елдан ССРБ Медицина фәннәр академиясенең Эпидемиология һәм микробиология фәнни-тикшеренү институтында (хәзерге вакытта Н. Ф. Гамалеи исемендәге НИЦЭМ) эшли.
1989 елда НИЦЭМда «Күчүче генетик элементлар белән билгеләнә торган процесслар — Vibrio cholerae һәм jersinia Pseudotuberculosis формалаштыру, тарату һәм патоген детерминантлары экспрессиясе» темасына биология фәннәре докторы гыйльми дәрәҗәсенә диссертация яклый.
1997 елдан — НИЦЭМ директоры.
2000 елдан — И. М. Сеченов исемендәге Мәскәү медицина академиясенең югары уку йортыннан соң һөнәри белем бирү медик-профилактика факультетының инфектология кафедрасы мөдире.
2000 елда — корреспондент, 2004 елда РМФА академигы итеп сайлана. 2013 елда Россия Фәннәр академиясе академигы була.
Гаилә
* Әтисе, Леонид Леонидович Гинцбург (1925—?) — техник фәннәр докторы, профессор, НАМИ лаборатория мөдире, Россия Федерациясенең атказанган фән һәм техника эшлеклесе

# Александр Гинцбург
## Бүләкләр

* Александр Невский ордены (2021 елның 8 ноябре) — сәламәтлек саклау өлкәсендәге казанышлары һәм күпьеллык намуслы хезмәте өчен.
* Дуслык ордены (2019 елның 29 апреле) — сәламәтлек саклау үсешенә зур өлеш керткән һәм күпьеллык намуслы хезмәте өчен.
* Россия Федерациясе Хөкүмәте премиясе (төркем составында, 2003 ел өчен) — илдәге яңа «Циклоферон» препаратының әзер дару формаларын медицина практикасына кертү, технология эшләү, сәнәгать чыгаруны оештыру һәм медицина практикасына кертү өчен.
* 2020 ел өчен фән һәм технологияләр өлкәсендә Россия Федерациясенең Дәүләт премиясе — Эбола бизгәгенә һәм яңа коронавирус инфекциясенә (COVID-19) каршы нәтиҗәле рекомбинант вакциналар эшләгән һәм гамәлгә керткән өчен, шулай ук Эбола вирусының гликопротеины һәм SARS-CoV-2 S-аксымы куелган кассеталарны җиткерүнең вируслы системаларын конструкцияләү технологиясен эшләгән өчен.
* Global Influence Award Россия яһүд конгрессы билгесе (2021).

# Александр Гинцбург
## Төп хезмәтләр

* Бондаренко В. М., Гинцбург А. Л., Лиходед В. Г. Микробный фактор и врожденный иммунитет в патогенезе атеросклероза. — Тверь: Триада, 2013. — 95 с.
* Пальцев М. А., Гинцбург А. Л., Белушкина Н. Н. Биологическая безопасность: глоссарий. — М.: Русский врач, 2006. — 446 с.
* Бухарин О. В., Гинцбург А. Л., Романова Ю. М., Эль-Регистан Г. И. Механизмы выживания бактерий. — М.: Медицина, 2005. — 366 с.
* Литвин В. Ю., Гинцбург А. Л., Пушкарева В. И. и др. Эпидемиологические аспекты экологии бактерий / Под ред. С. В. Прозоровского. — М.: Фармарус-Принт, 1997. — 256 с.